Na osnovu člana 32 tačka 17 Zakona o lokalnoj samoupravi („Sl. list RCG“ br. 42/03, 28/04, 75/05, 13/06 i „Sl. list CG” br. 88/09, 03/10 i 38/12) , člana 18 tačka 11 Statuta opštine Rožaje („Sl. list - Opštinski propisi“ broj 9/11 i 31/16) , člana 18 stav 2 Odluke o organizaciji i načinu rada lokalne uprave opštine Rožaje („Sl. list CG - Opštinski propisi“ br. 09/11), Skupština opštine Rožaje, na sjednici održanoj dana 27.12.2016.godine, donijela je

**O D L U K U**

**o raspisivanju Javnog poziva za dodjelu na korišćenje stambenih jedinica – garsonjera**

**za rješavanja stambenog pitanja socijalno ugroženim kategorijama građana**

**Član 1**

Raspisuje se Javni poziv za dodjelu stanova licima u stanju socijalne potrebe koji su od strane Vlade Crne Gore stavljeni na raspolaganje opštini Rožaje.

**Član 2**

Stanovi koji su predmet dodjele, nalaze se u zgradi Fonda solidarnosti na Bandžovom brdu i to :

Lamela “B” PRIZEMLJE.

* Garsonjera G1 PD 64, br. stana 2, P. 26m2 i nestambeni prostor površine 5m2.
* Garsonjera G1 PD 65, br. Stana 3, P. 26m2 i nestambeni prostor površine 4 m2.
* Garsonjera G1 PD 68, br. stana 6, P. 26m2 i nestambeni prostor površine 5 m2.

Lamela “B” I sprat.

* Garsonjera G1 PD 72, br. stana 9, P. 27 m2 i nestambeni prostor površine 5 m2.
* Garsonjera G1 PD 74, br. Stana 11, P. 26 m2 i nestambeni prostor površine 4m2.
* Garsonjera G1 PD 75, br. Stana12, P. 26 m2 i nestambeni prostor površine 4m2.

Lamela “B” II sprat.

* Garsonjera G1 PD 79, br .stana 15, P. 26 m2 i nestambeni prostor površine 4 m2.
* Garsonjera G1 PD 80, br. stana 16, P. 26 m2 i nestambeni prostor površine 5 m2.

Lamella “B” POTKROVLJE.

* Garsonjera G2 PD 85, br. stana 20, P. 35 m2 i nestambeni prostor površine 5 m2.

**Član 3**

Kriterijumi potrebni za ispunjenje uslova za dodjelu stana su :

1. **Opšti kriterijumi**

Opšti kriterijumi za odabir potencijalnih kandidata za dodjelu stanova u vlasništvu Opštine Rožaje i stanova koji su stavljeni na raspolaganje Opštini Rožaje:

* Priznat status socijalno ugroženog lica;
* Da aplikantima prebivalište na području opštine Rožaje;
* Da aplikant nema riješeno stambeno pitanje;

**2. Dokumenti kojima se dokazuje ispunjavanje opštih kriterijuma:**

1.Status socijalno ugroženog lica se dokazuje

- Rješenjem koje izdaje Centar za socijalni rad.

2.Prebivalište na području opštine Rožaje se dokazuje

- Uvjerenjem o prebivalištu izdato od strane MUP-a.

3.Neriješeno stambeno pitanje se dokazuje:

- Uvjerenjem o neriješenom stambenom pitanju koje izdaje Služba stambeno-komunalnih poslova, raseljenih osoba i izbjeglica.

Komisija će odbaciti prijavu kandidata koji ne ispunjava sva tri opšta kriterijuma.

**1.KRITERIJUMI ZA BODOVANJE**

* **Pripadnost određenoj kategoriji socijalno ugroženih lica kao što su:**

- lica ometena u psihičkom ili fizičkom razvoju i lica sa invaliditetom;

- materijalno neosigurano i za rad nesposobno lice;

- staro lice bez porodičnog staranja;

- lice i porodica u stanju socijalne potrebe kojima je zbog posebnih okolnosti potreban odgovarajući oblik socijalne zaštite;

-ostali socijalni slučajevi.

* **Materijalni položaj**

Pod materijalnim položajem podrazumijeva se mjesečni prihod po članu porodičnog domaćinstva koji se određuje tako da zbir mjesečnih prihoda svih članova domaćinstva podijeli sa brojem članova domaćinstva.

**Dokumenti kojima se dokazuju činjenice na osnovu kojih se vrši bodovanje**:

1. Pripadnost aplikanta jednoj od kategorija socijalno ugroženih lica se dokazuje:

-Rješenjem koje izdaje Centar za socijalni rad o pripadnosti aplikanta jednoj od kategorija socijalno ugroženih lica

2. Materijalni položaj

Za dokazivanje materijalnog položaja prilažu se sledeći dokumenti

- kućna lista;

- fotokopije ličnih karata za punoljetne članove sa kućne liste, a izvodi iz matične knjige rođenih za maloljetne članove navedene na kućnoj listi;

- ovjerene izjave svih članova domaćinstva o visini vlastitih prihoda sa odgovarajućim potvrdama i uvjerenjima.

**Dokumenti kojima se dokazuje tačka 3 Opštih kriterijuma i tačka 2 Kriterijuma za bodovanje sastavni su dio izjave o neriješenom stambenom pitanju i materijalnom položaju domaćinstva.**

1. **POSTUPAK DODJELE STANA**

Nadležna Komisija je dužna da u roku od trideset dana nakon zatvaranja konkursa sačini rang liste prijavljenih kandidata i iste dostavi na oglasnu tablu opštine Rožaje.

Protiv rang listi utvrđenih od strane komisije dozvoljena je žalba.

Žalba se podnosi Predsjedniku Opštine u roku od 15 dana od dana dostavljanja rang listi na oglasnu tablu.

Nakon riješenih žalbi Predsjednik Opštine utvrđuje konačnu rang listu.

Rješenje o dodjeli stana na osnovu konačne rang liste , broja članova domaćinstva, strukture i broja raspoloživih stanova donosi Služba stambeno-komunalnih poslova, obnove, raseljenih lica i izbjeglica.

Protiv rješenja Komisije može se izjaviti žalba Predsjedniku opštine u roku od 15 dana od dana prijema rješenja.

Protiv rješenja Predsjednika opštine donesenog po osnovu žalbe, može se pokrenuti upravni spor kod nadležnog suda u roku od 30 dana od dana prijema drugostepenog rješenja.

Osoba kojoj je pravosnažnim rješenjem dodjieljen stan , dužna je Opštini podnijeti zahtjev za kupovinu stana u roku od tri mjeseca.

Ukoliko osoba ne podnese zahtjev za kupovinu stana, dužna je sa Opštinom sklopiti Ugovor o zakupu stana.

U slučaju da konačna rang lista kandidata koji ispunjavaju uslove tražene konkursom prelazi ukupan broj raspoloživih stanova, prednost će imati kandidati prema bodovnom redosljedu na rang listi.

**3. PODNOŠENJE PRIJAVE I DOKUMENTA**

Popunjene prijave za dodjelu stanova u vlasništvu Opštine Rožaje i stanova koji su stavljeni na raspolaganje Opštini Rožaje sa pratećom dokumentacijom kojom se dokazuje ispunjavanje opštih i posebnih kriterijuma dostaviti u zatvorenoj koverti na protokol Opštine Rožaje sa naznakom “KONKURS ZA DODJELU STANOVA/ SOCIJALNO UGROŽENA LICA-NE OTVARAJ”.

Dokumenti koji se prilažu uz prijavu na javni konkurs moraju biti u original ili ovjerenoj kopiji.

Obrazac prijave i Izjava o neriješenom stambenom pitanju i materijalnom položaju domaćinstva mogu se preuzeti na protokolu Opštine Rožaje.

Nepotpune i neblagovremene prijave neće se uzimati u razmatranje.

Konkurs je otvoren 30 dana od dana objavljivanja na oglasnoj table Opštine Rožaje.

**Član 4**

Za sprovođenje ove Odluke zadužena je Direkcija za imovinu Opštine Rožaje.

**Član 5**

Ova Odluka stupa na snagu osmog dana od dana objavljivanja u „Službenom listu Crne Gore - Opštinski propisi“.

Broj: 341

Rožaje, 29.12.2016.godine

**SKUPŠTINA OPŠTINE ROŽAJE**

**Predsjednik**

**Husein Kurtagić, prof., s.r.**